Kleitons Andersons
Kleitons Andersons (Clayton Conrad Anderson; dzimis 1959. gada 23. februārī) ir ASV bijušais astronauts, inženieris. Savu pirmo kosmisko lidojumu Andersons veica 2007. gadā kā SKS 15. ekspedīcijas un 16. ekspedīcijas lidojuma inženieris. Starptautiskajā kosmiskajā stacijā viņu nogādāja kosmoplāns Atlantis misijā STS-117, uz zemi atgriezās ar Discovery misijā STS-120. Otrais lidojums notika 2010. gada aprīlī misijā STS-131 kā misijas speciālistam. 2013. gada janvārī Andersons atstāja NASA.